Pertanyaan: Mode retorika apa yang cocok untuk teks berikut?
Pilihan mode retorika: narasi, persuasif, argumentatif, deskriptif, eksposisi.
Teks: Doel, Enyak, ame Babeh lagi ngetug pagi ke pasar nyang agak jaoh dari rume mereka, bukan pasar nyang biasenye. Doel kaget, di sinih jualannye macem-macem bangat, kagak kek pasar deket rumenye nyang kagak jaoh-jaoh dari kebutuan buat masak. Di marih, ade nyang jual binatang lucu-lucu gituh, kek kelinci, hamster, marmut, ame kura-kura. Mate Doel jelalatan liat kura-kura nyang ukurannye kecil, lagi berusahe manjat-manjat kotak gituh, kek pengen kabur. Doel ngedeket terus ngajak ngobrol abangnye. "Enih kura-kura jenis apaan, Bang?" Tanye Doel. "Jenis Brazil enih," jawab abangnye. "Kok, kecil bangat?" Tanya Doel lagi bari noel-noel kotak transparannye. "Iye lah, pan masi kecil. Ntar juge kalo dikasi makan terus betumbuh, gede die," saut si abangnye. Doel mangut-mangut. Abis ntu, si abangnye inisiatip ngejelasin sebelon Doel makin banyak nanye. Katenye, enih kura-kura makannye bise macem-macem, boleh pelet olahan, daging, cumi-cumi, telor, ato taneman aer. Ngerawatnye juge kagak gitu suseh, nyang penting sediain tempat ato kolam nyang ade aernye, tapi ade tempat bejemurnye die juge. Terus, kudu bangat ntu tempatnye kalo siang kena sorot matahari. Doel nyang denger penjelasan abangnye langsung semanget. "Mao beli atu, deh, Bang!" Katenye. Babeh nyang dengernye langsung tepok jidat.
Mode retorika:

narasi